1998ના મે મહિનામાં સુપ્રીમે કોર્ટે કેરળ સરકાર દ્વારા મામલાની ફરી તપાસના આદેશને ફગાવી દીધો. 1999માં નમ્બી નારાયણને વળતર માટે અરજી દાખલ કરી. 2001માં રાષ્ટ્રીય માનવાધિકાર પંચે કેરળ સરકારને વળતર ચૂકવવાનો આદેશ આપ્યો. પણ કેરળ સરકારે આ આદેશને પડકાર્યો. જે બાદ છેક સપ્ટેમ્બર-2012માં કેરળ હાઇકોર્ટે રાજ્ય સરકારને નમ્બીને 10 લાખ રૂપિયાનું વળતર આપવા આદેશ કર્યો. 2017ના એપ્રિલમાં સુપ્રીમે નમ્બીની અરજી પર પોલીસ અધિકારીઓ અંગે સુનાવણી શરૂ કરી. કેરળના પૂર્વ ડીજીપી અને 2 પૂર્વ પોલીસ અધિકારીઓ સામે કાર્યવાહી ન કરવાના કેરળ હાઇકોર્ટના આદેશને પડકાર્યો હતો. 14 સપ્ટેમ્બર-2018ના રોજ સુપ્રીમે નમ્બીને 50 લાખનું વળતર આપવાનો આદેશ કર્યો. સાથે જ પોલીસ અધિકારીઓની ભૂમિકાની તપાસ માટે કમિટી રચી.